Okirat száma: 1/2-6/2020.

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Gyöngyösi Közös Önkormányzati Hivatal alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Gyöngyösi Közös Önkormányzati Hivatal
	2. A költségvetési szerv
		1. székhelye: 3200 Gyöngyös, Fő tér 13.
		2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Városrendészet – Közterület-felügyelet | 3200 Gyöngyös, Fő tér 2. fsz. 11. |
| 2 | Városrendészet- Mezei őrszolgálat | 3200 Gyöngyös, Fő tér 2. fsz. 7. |
| 3 | Városgazda Iroda | 3200 Gyöngyös, 2740/54 hrsz. |
| 4 | Pálosvörösmarti Kirendeltség | 3261 Pálosvörösmart, Rákóczi Ferenc u. 116. |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 2020. január 4.
	2. A költségvetési szerv alapítására, átalakítására, megszüntetésére jogosult szerv
		1. megnevezése: Gyöngyös Városi Önkormányzat
		2. székhelye: 3200 Gyöngyös, Fő tér 13.
		3. megnevezése: Pálosvörösmart Községi Önkormányzat
		4. székhelye: 3261 Pálosvörösmart, Rákóczi Ferenc u. 116.
	3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Gyöngyösi Polgármesteri Hivatal | 3200 Gyöngyös, Fő tér 13. |

1. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Gyöngyös Városi Önkormányzat
		2. székhelye: 3200 Gyöngyös, Fő tér 13.
2. **A költségvetési szerv tevékenysége**
	1. A költségvetési szerv közfeladata:

A Magyarország helyi önkormányzatairól szóló 2011. évi CLXXXIX. törvény 84. § (1) bekezdése alapján ellátja az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatokat, továbbá közreműködik az önkormányzatok egymás közötti, valamint az állami szervekkel történő együttműködésének összehangolásában.

* 1. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841105 | Helyi önkormányzatok és társulások igazgatási tevékenysége |

* 1. A költségvetési szerv alaptevékenysége:

A közös önkormányzati hivatal ellátja a Magyarország helyi önkormányzatairól szóló 2011. évi CLXXXIX. törvényben és a vonatkozó egyéb jogszabályokban meghatározott feladatokat. Ellátja az önkormányzatok működésével, valamint az államigazgatási ügyek döntésre való előkészítésével és végrehajtásával kapcsolatos feladatokat, továbbá azokat a hatósági feladatokat, melyeket jogszabályok az illetékességi és működési körébe utalnak.

A Gyöngyösi Közös Önkormányzati Hivatal a nemzetiségek jogairól szóló 2011. évi CLXXIX. törvény 80. §-a alapján biztosítja a Gyöngyösi Roma és a Ruszin Nemzetiségi Önkormányzat részére az önkormányzati működés személyi és tárgyi feltételeit, továbbá gondoskodik a működéssel és gazdálkodással kapcsolatos végrehajtási feladatok ellátásáról.

A közös önkormányzati hivatal részletes feladatait a közös hivatal működtetése és fenntartása vonatkozásában létrejött megállapodás és a szervezeti és működési szabályzat tartalmazza.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 011130 | Önkormányzatok és önkormányzati hivatalok jogalkotó és általános igazgatási tevékenysége |
| 2 | 011140 | Országos és helyi nemzetiségi önkormányzatok igazgatási tevékenysége |
| 3 | 011220 | Adó-, vám- és jövedéki igazgatás |
| 4 | 013350 | Az önkormányzati vagyonnal való gazdálkodással kapcsolatos feladatok |
| 5 | 016010 | Országgyűlési, önkormányzati és európai parlamenti képviselőválasztásokhoz kapcsolódó tevékenységek |
| 6 | 016020 | Országos és helyi népszavazással kapcsolatos tevékenységek  |
| 7 | 016030 | Állampolgársági ügyek |
| 8 | 031030 | Közterület rendjének fenntartása |
| 9 | 041140 | Területfejlesztés igazgatása |
| 10 | 044310 | Építésügy igazgatása  |
| 11 | 051010 | Hulladékgazdálkodás igazgatása  |
| 12 | 052010 | Szennyvízgazdálkodás igazgatása  |
| 13 | 053010 | Környezetszennyezés csökkentésének igazgatása  |
| 14 | 054010 | Természet- és tájvédelem igazgatása és támogatása |
| 15 | 061010 | Lakáspolitika igazgatása  |
| 16 | 066020 | Város-, községgazdálkodási egyéb szolgáltatások |
| 17 | 076010 | Egészségügy igazgatása  |
| 18 | 082010 | Kultúra igazgatása  |
| 19 | 084010 | Társadalmi tevékenységekkel, esélyegyenlőséggel, érdekképviselettel, nemzetiségekkel, egyházakkal összefüggő feladatok igazgatása és szabályozása |
| 20 | 098010 | Oktatás igazgatása |
| 21 | 106020 | Lakásfenntartással, lakhatással összefüggő ellátások |
| 22 | 109010 | Szociális szolgáltatások igazgatása  |

4.5. A költségvetési szerv illetékessége, működési területe:

Általános illetékességi terület: Gyöngyös város közigazgatási területe (Gyöngyös központi belterülete, egyéb belterületek: Mátrafüred, Sástó, Kékestető, Mátraháza, Pipis-hegy, külterületek) és Pálosvörösmart község közigazgatási területe.

Körzetközponti működési terület 2020. február 29. napjáig: az építésügyi és az építésfelügyeleti hatóságok kijelöléséről és működési feltételeiről szóló 343/2006. (XII. 23.) Korm. rendelet 1. § (1) bekezdése szerint ellátási illetékességi területe: Abasár, Adács, Atkár, Detk, Domoszló, Gyöngyöshalász, Gyöngyös, Gyöngyösoroszi, Gyöngyöspata, Gyöngyössolymos, Gyöngyöstarján, Halmajugra, Karácsond, Kisnána, Ludas, Mátraszentimre, Nagyfüged, Nagyréde, Markaz, Pálosvörösmart, Szücsi, Vámosgyörk, Vécs, Visonta, Visznek.

1. **A költségvetési szerv szervezete és működése**
	1. A költségvetési szerv vezetőjének megbízási rendje:

A jegyző kinevezése a Magyarország helyi önkormányzatairól szóló 2011. évi CLXXXIX. törvény 82-83. §-ban foglaltak, valamint a közszolgálati tisztviselőkről szóló 2011. évi CXCIX. törvény rendelkezéseinek megfelelően történik. A jegyzőt Gyöngyös város polgármestere – pályázat alapján – határozatlan időre nevezi ki és gyakorolja felette az egyéb munkáltatói jogokat.

A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közszolgálati jogviszony | a közszolgálati tisztviselőkről szóló 2011. évi CXCIX. törvény  |
| 2 | munkaviszony | a Munka törvénykönyvéről szóló 2012. évi I. törvény |
| 3 | megbízási jogviszony | a Polgári törvénykönyvről szóló 2013. évi V. törvény |

1. **Záró rendelkezés**

Jelen alapító okiratot 2020. január 4. napjától kell alkalmazni.

Kelt: Gyöngyös, 2020. január 9.

P.H.

Hiesz György polgármester

P.H.

Bodócs Attila polgármester